CELEX: 62013CN0153
Language: el
Date: 2013-03-26 00:00:00
Title: Υπόθεση C-153/13: Αίτηση προδικαστικής αποφάσεως την οποία υπέβαλε το Okresný súd Bardejov (Σλοβακία) στις 26 Μαρτίου 2013 — Pohotovosť s.r.o. κατά Ján Soroka

22.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/3
            
         Αίτηση προδικαστικής αποφάσεως την οποία υπέβαλε το Okresný súd Bardejov (Σλοβακία) στις 26 Μαρτίου 2013 — Pohotovosť s.r.o. κατά Ján Soroka
   (Υπόθεση C-153/13)
   2013/C 178/04
   Γλώσσα διαδικασίας: η σλοβακική
   
      Αιτούν δικαστήριο
   
   Okresný súd Bardejov
   
      Διάδικοι στην υπόθεση της κύριας δίκης
   
   
      Επισπεύδουσα την αναγκαστική εκτέλεση: Pohotovosť s.r.o.
   
      Καθού η εκτέλεση: Ján Soroka
   
      Προδικαστικά ερωτήματα
   
   
               1)
            
            
               Προσκρούει στην οδηγία 93/13/ΕΟΚ (1) του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, σε συνδυασμό με τις διατάξεις των άρθρων 47 και 38 του Χάρτη των Θεμελιωδών Δικαιωμάτων της Ευρωπαϊκής Ένωσης, κανονιστική ρύθμιση κράτους μέλους, όπως η επίμαχη εν προκειμένω, η οποία δεν επιτρέπει σε νομικό πρόσωπο που έχει ως αποστολή του την προστασία των δικαιωμάτων των καταναλωτών να παρέμβει, σε δίκη περί την εκτέλεση, υπέρ καταναλωτή κατά του οποίου επισπεύδεται εκτέλεση για την ικανοποίηση απαιτήσεως απορρέουσας από δανειακή σύμβαση και ο οποίος δεν εκπροσωπείται από δικηγόρο;
            
         
               2)
            
            
               Έχει η προαναφερθείσα οδηγία της Ευρωπαϊκής Ένωσης την έννοια ότι συνιστά προσβολή του θεμελιώδους δικαιώματος για δικαστική προστασία του καταναλωτή και για παρέμβαση στην ένδικη διαδικασία, κατά το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, ο αποκλεισμός της δυνατότητας νομικού προσώπου το οποίο έχει ως αποστολή του την προστασία των δικαιωμάτων των καταναλωτών να παρέμβει σε δίκη περί την εκτέλεση υπέρ καταναλωτή ο οποίος δεν εκπροσωπείται από δικηγόρο;
            
         
      (1)  EE L 95 σ. 288.